**Journey** er eit rockeband frå USA, skipa i San Francisco i 1973 av tidlegare medlemmar av Santana og Frumious Bandersnatch. Bandet har gått gjennom fleire fasar, og den sterkaste kommersielle perioden deira var mellom 1978 og 1987 då Steve Perry var solovokalist. I denne tida hadde bandet ei rekkje hittar, inkludert «Don't Stop Believin'» (1981), som i 2009 vart den bestseljande songen på iTunes av songar gjevne ut før 2000. Albumet songen kom frå, *Escape*, var det sjuande og mest suksessrike albumet deira, og gjekk til topps på *Billboard* 200. Det inneheldt òg ein annan av dei mest populære songane deira, «Open Arms». Oppfølgjaren, *Frontiers* frå 1983, var nesten like populært i USA, der det nådde andreplassen med fleire hitsinglar. Albumet vart òg populært i Storbritannia, der det nådde sjetteplassen på UK Albums Chart. Journey hadde ein suksessrik sameining i midten av 1990-åra. I seinare år har Arnel Pineda vore songar i bandet.

Journey har oppnådd 25 gull- og platinaplater, i tillegg til 15x platinaplater for *Greatest Hits* frå 1988. Dei har hatt nitten songar inne på topp 40 på singellista i USA (nest mest utan ein førsteplass på *Billboard* Hot 100 etter Electric Light Orchestra med 20). Seks av dei nådde topp 10. «Don't Stop Believin'» nådde òg sjetteplassen på den britiske singellista. I 2005 låg «Don't Stop Believin'» på tredjeplassen over dei mest nedlasta songane på iTunes. Journey var opphavleg eit progressivt rockeband og er av AllMusic skildra for å vere «eit av dei mest elska (og stundom mest forhatte) banda i USA» sidan 1978, då dei omdefinerte stilen sin med pop- og rockemusikk på det fjerde albumet sitt, *Infinity*.

I følgje Recording Industry Association of America har Journey selt 48 millionar album i USA, som gjer dei til det 25. bestseljande bandet der. På verdsbasis har bandet selt nesten 100 millionar plater, og er eit av dei bestseljande banda i verda. I ei undersøking av *USA Today* vart Journey kåra til det femte beste amerikanske rockebandet gjennom historia. VH1 rangerte Journey på 96. plassen på lista si over dei beste artistane gjennom tidene. 

Journey er blitt innlemma i Rock and Roll Hall of Fame.

Historie
--------

Det originale bandet fekk namnet sitt etter ein konkurranse på radiokanalen KSAN-FM i San Francisco og bestod av gitaristen Neal Schon, bassisten Ross Valory, trommeslagaren Prairie Prince (erstatta av Aynsley Dunbar) og gitaristen George Tickner (som slutta etter det første albumet). Schon hadde vore medlem av i Santana. Eit anna tidlegare Santana-medlem, klaverspelaren og songaren Gregg Rolie, kom inn i bandet etter kort tid. Denne besetninga spelte inn albumet Journey i 1975, det første av tre moderat populære jazzrockalbum som ofte bestod av lange instrumentalar. 

Innan 1977 kom gruppa fram til at dei trengde ein sterkare vokalist og frontmann og henta inn Steve Perry. Resultatet kom raskt på det fjerde albumet, *Infinity* (1978), som selde ein million eksemplar i løpet av eitt år. På denne tida var Dunbar blitt erstatta av Steve Smith. *Evolution* (1979) var like populært, og det same vart *Departure*. Etter dette albumet vart Rolie erstatta av Jonathan Cain. I 1981 kom konsertalbumet *Captured* (1981), gav Journey ut *Escape*, som vart det store gjennombrotet deira med tre topp ti-singlar, alle balladar: «Who's Crying Now», «Don't Stop Believin'» og «Open Arms». Albumet toppa listene og selte fleire millionar eksemplar. *Frontiers* inneheldt hitten «Separate Ways», og vart nok ein stor suksess. Steve Perry gav etter dette ut soloalbumet *Street Talk* (1984) som selte to millionar eksemplar i USA. Då gruppa kom attende for å spele inn eit nytt album, var ikkje Valory og Smith lenger i besetninga, og *Raised on Radio* (1986) vart laga av Schon, Perry og Cain, som fekk med seg andre musikarar på den påfølgjande turneen. 

Etter turneen vart Journey oppløyst. Perry trekte seg attende ei tid, og Schon og Cain skipa Bad English med vokalisten John Waite. Bad English fekk fleire hitsinglar, som «When I See You Smile», før dei gav seg. Perry kom attende i 1994 og gav ut soloalbumet *For the Love of Strange Medicine*. Sjølv om albumet selte til gullplate, var salstala likevel skuffande samanlikna med tidlegare plater. I 1996 kom Perry, Schon, Cain, Valory og Smith saman att som Journey og gav ut *Trial by Fire*, som selte godt og inneheld topp 20-singelen «When You Love a Woman». Perry og Smith gav seg i bandet etter den påfølgjande turneen, men Journey heldt fram, og fekk inn ein ny songar, Steve Augeri (tidlegare i *Tall Stories*), og ein ny trommeslagar, Deen Castronovo frå Deen Castronovo. Dei gjorde debuten sin på «Remember Me», eit spor frå filmmusikken til *Armageddon*, i 1998. Bandet kom saman att i 2001. *Arrival*, det 11. studioalbumet deira, kom ut i april, etterfølgd av ein turné i USA. 

Bandet fekk ei stjerne på Hollywood Walk of Fame den 21. januar 2005. Same året gav dei ut eit nytt album, *Generations*, og la ut på 30-årsjubileumsturneen sin. Konsertane på denne turneen vart gjerne tre timar. I 2006 henta gruppa inn Jeff Scott Soto som erstatta for Augeri, som hadde utvikla ein halsinfeksjon som hindra han frå å syngje. 

Soto var berre i bandet ei kort stund og i 2007 leita dei igjen etter ein ny songar. Dei fann Arnel Pineda, ein filippinsk songar dei oppdaga etter å ha sett han på YouTube. Pineda debuterte med bandet i 2008, og same året gav Journey ut *Revelation*. Dei fekk ein liten hit med «After All These Years», og *Revelation* selte nok til å oppnå platinaplate for ein million selte eksemplar. Journey kom attende i 2011 med albumet *Eclipse*, eit konseptalbum der bandet kombinerte den progressive rocken frå tidleg i karrieren med arenarocken frå gullalderen deira i 1980-åra.

Medlemmar
---------

**Noverande**

* Neal Schon – sologitar, korvokal (1973–1987, 1991, sidan 1995)
* Jonathan Cain – klaverinstrument, korvokal, rytmegitar, munnspel (1980–1987, 1991, sidan 1995)
* Randy Jackson – bassgitar, korvokal (1985–1987, sidan 2020)
* Arnel Pineda – solovokal (sidan 2007)
* Jason Derlatka – klaverinstrument, korvokal (sidan 2020)
* Narada Michael Walden – trommer (sidan 2020)

Diskografi
----------

### Studioalbum

* *Journey* (1975)
* *Look into the Future* (1976)
* *Next* (1977)
* *Infinity* (1978)
* *Evolution* (1979)
* *Departure* (1980)
* *Dream, After Dream* (1980)
* *Escape* (1981)
* *Frontiers* (1983)
* *Raised on Radio* (1986)
* *Trial by Fire* (1996)
* *Arrival* (2001)
* *Generations* (2005)
* *Revelation* (2008)
* *Eclipse* (2011)
* *Freedom* (2022)

Kjelder
-------

* *Denne artikkelen bygger på «Journey (band)» frå Wikipedia på engelsk, den 26. mai 2020.*
	+ *Wikipedia på engelsk oppgav desse kjeldene:*

1. ↑  Ruhlmann, William. «Journey - Music biography». *AllMusic*. Henta 3. oktober 2012.
2. ↑  Bashe, Philip (1985). *Heavy Metal Thunder: The Music, Its History, Its Heroes*. Doubleday. s. 33. ISBN 978-0-3851-9797-7.
3. ↑  Buckley, Peter (2003). *The Rough Guide to Rock* (3rd utg.). Rough Guides. s. 550. ISBN 1-84353-105-4.
4. ↑  McCormick, Neil (9. januar 2014). «The greatest American rock band of all time? Surely not Guns N' Roses». *The Daily Telegraph*. Henta 16. september 2017.
5. ↑  George-Warren, Holly; Romanowski, Patricia, red. (2001). *The Rolling Stone Encyclopedia of Rock & Roll* (3rd utg.). Fireside. s. 511. ISBN 0-7432-9201-4.
6. ↑  Lynskey, Dorian (16. desember 2010). «Don't Stop Believin': the power ballad that refused to die». *The Guardian*. Henta 17. september 2017.
7. ↑  «Gold & Platinum Searchable Database». Recording Industry Association of America. Arkivert frå originalen 24. september 2015. Henta 18. april 2014.
8. ↑  «The Sony Music Journey Home | The Sony Music Journey Site». Journeyband.com. Arkivert frå originalen 25. juli 2009. Henta 3. august 2009.
9. ↑  «Believe it: Journey brings it in new Las Vegas residency | The Spokesman-Review». *www.spokesman.com*. Henta 25. mai 2020.
10. ↑  «Gold & Platinum». *RIAA* (på engelsk). Henta 18. mai 2020.
11. ↑  Journey: *Infinity*. AllMusic. Henta 2. september 2010.
12. ↑  «Watch again- Friday's programme». *BBC News*. 3. juni 2011. Henta 26. mai 2020.
13. ↑  «RIAA Gold and Platinum Data». Recording Industry Association of America. Arkivert frå originalen 1. juli 2007. Henta 26. mai 2020.
14. ↑  «And the greatest American rock band ever is». *USA Today*. 5. juli 2005. Henta 3. august 2009.
15. ↑  «Journey». Rock and Roll Hall of Fame. Henta 17. april 2017.

Bakgrunnsstoff
--------------

 Commons har multimedium som gjeld: **Musikkgruppa Journey**

* Offisiell nettstad

| * v
* d
* e
Journey |
| --- |
| 
* **Neal Schon**
* **Jonathan Cain**
* **Arnel Pineda**
* **Randy Jackson**
* **Narada Michael Walden**

* Prairie Prince
* Ross Valory
* Gregg Rolie
* George Tickner
* Aynsley Dunbar
* Steve Smith
* Robert Fleischman
* Steve Perry
* Mike Baird
* Steve Augeri
* Deen Castronovo
* Jeff Scott Soto

 |
| Studioalbum | 
* *Journey*
* *Look into the Future*
* *Next*
* *Infinity*
* *Evolution*
* *Departure*
* *Escape*
* *Frontiers*
* *Raised on Radio*
* *Trial by Fire*
* *Arrival*
* *Generations*
* *Revelation*
* *Eclipse*

 |
| EP-ar | 
* *Red 13*

 |
| Konsertalbum | 
* *Captured*
* *Greatest Hits Live*
* *Live in Houston 1981: The Escape Tour*

 |
| Filmmusikkalbum | 
* *Dream, After Dream*

 |
| Samlealbum | 
* *In the Beginning*
* *Greatest Hits*
* *The Ballade*
* *Time3*
* *The Essential Journey*
* *Greatest Hits 2*

 |
| Singlar | 
* «To Play Some Music»
* «Wheel in the Sky»
* «Feeling That Way»
* «Lights»
* «Lovin', Touchin', Squeezin'»
* «Any Way You Want It»
* «Who's Crying Now»
* «Don't Stop Believin'»
* «Open Arms»
* «Separate Ways (Worlds Apart)»
* «Faithfully»
* «After the Fall»
* «Send Her My Love»
* «Only the Young»
* «Be Good to Yourself»
* «Girl Can't Help It»
* «I'll Be Alright Without You»
* «When You Love a Woman»
* «After All These Years»

 |
| Videoar | 
* *Journey 2001*
* *Greatest Hits 1978–1997*
* *Live in Houston 1981: The Escape Tour*
* *Revelation*
* *Live in Manila*

 |
| Dokumentarfilmar | 
* *Don't Stop Believin': Everyman's Journey*

 |
| Videospel | 
* *Journey Escape*
* *Journey*

 |
| Tilknytte artiklar | 
* Discography
* Santana
* Frumious Bandersnatch
* Bad English
* The Storm
* Vital Information
* Hardline
* Abraxas Pool
* Planet Us
* Soul SirkUS
* Revolution Saints
* Walter «Herbie» Herbert
* Irving Azoff
* Kevin Chalfant

 |
| 
* Category  |Kategori

 |

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC

 |